মূর্তি চুরির কেসটা ছাড়াও একটি মার্ডার কেসের তদন্ত করছে সমরেশ। খুনটা ঘটেছে একজন রাজনৈতিক দলের সদস্যের। রাত্রি ন’টা-সাড়ে ন’টা নাগাদ পার্টি অফিস থেকে বাড়ি ফেরার সময়ে কয়েকজন দুষ্কৃতী তার মোটরসাইকেল ঘিরে ফেলে এবং খুব কাছ থেকে গুলি চালায়। এই ঘটনায় দুজন ধরা পড়েছে। বাকিরা পলাতক। আগামীকাল ম্যাজিস্ট্রেট কোর্টে ধৃতদের তোলা হবে। তাই সেইসব কেসের ডকুমেন্টস সে গুছিয়ে রাখতে ব্যস্ত হয়ে পড়ল।